proxectonos/corpus_dominio_legal_administrativo_tmp huggingface dataset:
14/06/2021 | Administración LocalMunicipal
Ames
Aprobación de liquidacións correspondentes aos padróns fiscais da taxa pola prestación do servizo de axuda no fogar, libre concorrencia e dependencia, período maio 2021

Por Decretos de Alcaldía, de data 09.06.2021 aprobáronse as liquidacións correspondentes a: - Padrón fiscal da taxa pola prestación do servizo de axuda no fogar, libre concorrencia, período maio 2021. - Padrón fiscal da taxa pola prestación do servizo de axuda no fogar, dependencia, período maio 2021. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto refundido da Lei reguladora de facendas locais, quedan expostos ao público durante o prazo no que o tributo se atope en período voluntario de ingreso para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. Prazo de ingreso: o período voluntario de cobranza dos tributos indicados, para o Concello de Ames, será do día 15 de xuño de 2021 ao 16 de agosto de 2021, ámbolos dous inclusive. A data de cargo en conta é o 21 de xuño. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 16 de agosto de 2021 obter un duplicado nas Oficinas do Concello de Ames sitas en: Bertamiráns: Pza. Horta de abaixo 6, local 18 Milladoiro: Rúa Viorneira 6, Bx OFICINA VIRTUAL: http://www.concellodeames. gal. Os contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o deveño da recarga de prema e demais conceptos esixibles tal e como se fixa nos artigos 26 e 28 e 161 da Lei 58/2003 xeral tributaria. Ames, 9 de xuño de 2021 O alcalde José Blas García Piñeiro
14/06/2021 | Administración LocalMunicipal
Porto do Son
Aprobación de padrón

Aprobación de padróns fiscais A concelleira delegada do Concello de Porto do Son ditou resolución o 08/06/2021, aprobando o padrón fiscal da taxa pola prestación de servizos no Complexo Deportivo da Piscina Municipal correspondente ao mes de maio de 2021, resolvendo: “Primeiro. –Aprobar os recibos en concepto de taxa pola prestación de servizos do Complexo Deportivo da Piscina Municipal de Porto do Son durante o período correspondente ó mes de xuño de 2021, que comeza co abonado con código número 2 e termina co abonado con código número 2.079, totalizando 270 abonos por importe de 8.247,20 €. Segundo. –Aprobar os recibos do mes de xuño de 2021 en concepto de matrícula, totalizando 7 matrículas por importe de 209,30 €; importe xa incluído nos abonos descritos no parágrafo anterior. Terceiro. –Aprobar os gastos de xestión (comisións) do padrón de xuño 2021, totalizando un total de 270 abonos, por importe de 13,07 € e aprobar os gastos de xestión (comisións) por devolución de recibos por un total de 0,08 € + IVE, por recibo devolto. Cuarto. –Dar conta deste acordo á Tesourería e Intervención Municipais.” Na aplicación do artigo 37 da Ordenanza xeral de xestión, recadación e inspección dos tributos e doutros ingresos de dereito público do Concello de Porto do Son, o padrón exponse ao público polo prazo dun mes, contado a partir do día seguinte ao da publicación do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Durante este prazo, os interesados poderán solicitar información sobre as liquidacións recollidas no padrón fiscal e presentar as reclamacións ou observacións que estimen oportunas. De conformidade co establecido no artigo 108 da Lei 7/1985, do 2 de abril, reguladora das Bases do Réxime Local, contra as liquidacións contidas no padrón fiscal os suxeitos pasivos e demais persoas lexitimadas poderán formular, perante a Alcaldía e dentro do prazo dun mes (contado dende o día seguinte ao da finalización do período de exposición pública) o recurso de reposición regulado no artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Porto do Son, 8 de xuño de 2021. A Concelleira Delegada M.ª José Maneiro Quintáns
14/06/2021 | Administración LocalMunicipal
Curtis
Lista provisional de admitidos do proceso para a cobertura dunha vacante de administrativo/a adscrito á Unidade de Secretaría e Servizos Xerais, incluída na OEP do Concello de Curtis do ano 2020 para estabilización de emprego temporal

ANUNCIO Listaxe provisional de admitidos e excluídos no proceso selectivo para a cobertura, mediante funcionario de carreira, dunha vacante de administrativo/a adscrito á unidade de secretaria e servizos xerais, incluída na OEP do Concello de Curtis do ano 2020 para estabilización de emprego temporal Mediante resolución da alcaldía núm.335/2021, de data 08/06/2021, aprobouse a listaxe provisional de admitidos e excluídos no proceso selectivo para a cobertura, mediante funcionario de carreira, dunha vacante de administrativo/a adscrito á unidade de secretaria e servizos xerais, incluída na OEP do Concello de Curtis do ano 2020 para estabilización de emprego temporal, que deseguido se transcriben: “PRIMEIRO.–Aprobar provisionalmente a lista de admitidos e excluídos no proceso selectivo que figura coma anexo na presente resolución. A inclusión dos aspirantes na lista de admitidos non supón, en ningún caso, o recoñecemento por parte da administración municipal de que aqueles reúnan os requisitos esixibles para ser nomeados funcionarios, os cales deberán acreditarse segundo o establecido nas bases da convocatoria. SEGUNDO.–Conceder un prazo de 10 días hábiles, a partir do día seguinte ao da publicación da presente resolución no Boletín Oficial da Provincia para que os aspirantes que o consideren oportuno procedan a subsanar as deficiencias sinaladas ou presentar as alegacións que estimen oportunas. De conformidade co previsto na Base 3ª.2 das Bases Xerais, os aspirantes deben posuir os requisitos esixidos ao día do remate do prazo de presentación de instancias, polo que a subsanación referirase exclusivamente a documentación existente e con data anterior á finalización do prazo de presentación de solicitudes. No caso concreto das taxas só caberá a subsanación no suposto de ter realizado o ingreso dentro do prazo de presentación de instancias e non se aportase o xustificante bancario, de conformidade co establecido na Base 6ª.4 das Bases Xerais. A falta de pago no devandito prazo determinará a exclusión definitiva do aspirante das probas selectivas. TERCEIRO.–Publicar a presente resolución no Boletín Oficial da Provincia, no taboleiro de anuncios municipal e no taboleiro electrónico de anuncios da sede electrónica do Concello de Curtis. ANEXO I Listaxe provisional de admitidos Listaxe provisional de excluídos Curtis, 8 de xuño de 2021. O alcalde Javier Francisco Caínzos Vázquez
14/06/2021 | Administración LocalMunicipal
Porto do Son
Aprobación de padrón

A Concelleira Delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou Resolución o 08/06/2021, aprobando o padrón definitivo do prezo público pola prestación do Servizo de Axuda no Fogar correspondente ao mes de maio de 2021, por un importe total de 5.270,03 €. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 8 de xuño de 2021. A Concelleira Delegada, Mª José Maneiro Quintáns
14/06/2021 | Administración LocalMunicipal
Curtis
Lista provisional de admitidos para a cobertura dunha vacante de administrativo/a adscrito á Unidade de Contratación, incluída na OEP do Concello de Curtis do ano 2020 para estabilización de emprego temporal

ANUNCIO Listaxe provisional de admitidos e excluídos no proceso selectivo para a cobertura, mediante funcionario de carreira, dunha vacante de administrativo/a adscrito á unidade de contratación, incluída na OEP do Concello de Curtis do ano 2020 para estabilización de emprego temporal Mediante resolución da alcaldía núm.334/2021, de data 08/06/2021, aprobouse a listaxe provisional de admitidos e excluídos no proceso selectivo para a cobertura, mediante funcionario de carreira, dunha vacante de administrativo/a adscrito á unidade de contratación, incluída na OEP do Concello de Curtis do ano 2020 para estabilización de emprego temporal, que deseguido se transcriben: “PRIMEIRO.–Aprobar provisionalmente a lista de admitidos e excluídos no proceso selectivo que figura coma anexo na presente resolución. A inclusión dos aspirantes na lista de admitidos non supón, en ningún caso, o recoñecemento por parte da administración municipal de que aqueles reúnan os requisitos esixibles para ser nomeados funcionarios, os cales deberán acreditarse segundo o establecido nas bases da convocatoria. SEGUNDO.–Conceder un prazo de 10 días hábiles, a partir do día seguinte ao da publicación da presente resolución no Boletín Oficial da Provincia para que os aspirantes que o consideren oportuno procedan a subsanar as deficiencias sinaladas ou presentar as alegacións que estimen oportunas. De conformidade co previsto na Base 3ª.2 das Bases Xerais, os aspirantes deben posuir os requisitos esixidos ao día do remate do prazo de presentación de instancias, polo que a subsanación referirase exclusivamente a documentación existente e con data anterior á finalización do prazo de presentación de solicitudes. No caso concreto das taxas só caberá a subsanación no suposto de ter realizado o ingreso dentro do prazo de presentación de instancias e non se aportase o xustificante bancario, de conformidade co establecido na Base 6ª.4 das Bases Xerais. A falta de pago no devandito prazo determinará a exclusión definitiva do aspirante das probas selectivas. TERCEIRO.–Publicar a presente resolución no Boletín Oficial da Provincia, no taboleiro de anuncios municipal e no taboleiro electrónico de anuncios da sede electrónica do Concello de Curtis. ANEXO I Listaxe provisional de admitidos Listaxe provisional de excluídos Curtis, 8 de xuño de 2021. O alcalde Javier Francisco Caínzos Vázquez
14/06/2021 | Administración LocalMunicipal
Cedeira
Aprobación inicial da Ordenanza de camiños

ANUNCIO Aprobación inicial da Ordenanza municipal reguladora da protección dos camiños e vías públicas municipais do Concello de Cedeira O Pleno do Concello, en sesión celebrada o 27 de maio de 2021, acordou a aprobación inicial da Ordenanza municipal reguladora da protección dos camiños e vías públicas municipais do Concello de Cedeira. De conformidade co disposto no artigo 49 da Lei 7/1985, reguladora das Bases do Réxime Local, e artigo 133.2 da Lei 39/2015, do 1 de outubro, do Procedemento Administrativo Común das Administracións Públicas, sométese o expediente a información pública e audiencia aos interesados mediante publicación deste acordo no portal web do Concello, no taboleiro de edictos e no Boletín Oficial da Provincia, polo prazo de 30 días, a contar dende o seguinte ao da inserción do presente anuncio no Boletín Oficial da Provincia, co fin de que os interesados podan examinalo e presentar as reclamacións e suxerencias que estimen oportunas. De non presentarse reclamacións durante o citado prazo, a ordenanza considerarase definitivamente aprobada. Cedeira, 8 de maio de 2021. O alcalde Pablo Diego Moreda Gil
14/06/2021 | Administración LocalMunicipal
Mesía
Delegación de competencias

Con data de 04/06/2021 o Sr. alcalde procedeu a ditar o decreto n.º 203/2021 que se publica para xeral coñecemento: “DECRETO 203/2021 Negociado: Organización e funcionamento. Visto que o artigo 23.3 da Lei 7/1985, do 2 de abril, reguladora das Bases de Réxime Local, establece: “Os Tenentes de alcalde substitúen, polo orde do seu nomeamento e nos casos de vacante, ausencia ou enfermidade, ao alcalde”. Visto que por decreto de data 20 de xuño de 2019 nomeei primeira tenente de alcalde a D.ª Pilar Sánchez Ulloa. Resultando que debido a miña obrigada ausencia no día de hoxe por motivos de saúde, 4 de xuño de 2021, resulta necesaria, por razón de interese público e continuidade na actividade municipal, a substitución da miña persoa como alcalde en todas as funcións propias do cargo que ostento no Concello de Mesía. Considerando o disposto no artigo 47 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, que establece: ”1. Corresponde aos tenentes de alcalde, en canto tales, substituír na totalidade das súas funcións e polo orde do seu nomeamento, ao alcalde, nos casos de ausencia, enfermidade ou impedimento que imposibilite a este para o exercicio das súas atribucións (…). 2. Nos casos de ausencia, enfermidade ou impedimento, as funcións do alcalde non poderán ser asumidas polo tenente de alcalde a quen corresponda sen expresa delegación, que reunirá os requisitos dos números 1 e 2 do artigo 44.” No uso das atribucións que me outorga a lexislación do réxime local, RESOLVO: Primeiro. –Delegar na primeira tenente de alcalde do Concello de Mesía, D.ª Hans Juergen Janus Ponguillo, o exercicio de todas as funcións propias da Alcaldía para o día 4 de xuño de 2021, a partir da sinatura deste decreto. Segundo. –Publicar o presente decreto no Boletín Oficial da Provincia sen prexuízo da súa efectividade dende a firma do mesmo. Terceiro. –Notificar o presente á interesada. MESÍA, 4 de xuño de 2021. O alcalde, D. Mariano Iglesias Castro.” MESÍA, 9 de xuño de 2021. O alcalde D. Mariano Iglesias Castro
14/06/2021 | Administración LocalMunicipal
A Coruña
Planeamento e Xestión do Solo
Anuncio de inicio de expediente de ocupación temporal de dúas parcelas no lugar Lamadosa, 15 e 32 da Coruña (expediente 620/2021/71)

O concelleiro de Urbanismo, Vivenda, Infraestruturas e Mobilidade o 2 de xuño de 2021 decretou: PRIMEIRO.–Acordar o inicio do expediente de ocupación temporal co fin de declarar a necesidade de ocupación temporal, por un prazo de oito meses, da parte das parcelas incluídas na relación de bens e dereitos afectados que se recolle no documento técnico municipal de memoria e valoración da ocupación temporal do 27/05/2021, asinado pola arquitecta técnica xefa do Departamento de Xestión do Solo. SEGUNDO.–Someter a trámite de información pública, durante o prazo de 15 días, a relación de bens e dereitos afectados, mediante a publicación dun anuncio no Boletín Oficial da Provincia así como na sede electrónica municipal, co fin de que os interesados poidan alegar o que estimen conveniente con respecto á necesidade de ocupación temporal. TERCEIRO.–Realizar ofrecemento do importe da ocupación temporal que ascende á contía total de 147,83 euros aos titulares das parcelas afectadas segundo a valoración individualizada que consta na memoria técnica municipal para cada unha das dúas parcelas afectadas cos seus respectivos titulares, que disporán dun prazo de dez días hábiles, contados a partir do día seguinte á recepción da notificación, para contestar se aceptan ou rexeitan a dita oferta. De aceptarse a oferta expresamente ou de non contestar no dito prazo, farase o pago o consignación da cantidade ofrecida e a finca poderá ser ocupada, sen que poida haber lugar a reclamación de índole algunha, consonte ao previsto no art.112 da LEF. CUARTO.–Notificar individualmente aos titulares rexistrais dos bens e dereitos afectados. O expediente estará a disposición pública, durante o prazo de quince días, nas dependencias da Área de Urbanismo, Vivenda, Infraestruturas e Mobilidade do Concello da Coruña, sitas na Praza de Indalecio Prieto 1, en horario de 9.00 a 13.00, previa cita que poderá solicitar por escrito no rexistro municipal ou na dirección de correo electrónico gestionsuelo@coruna. es. A Coruña, 7 de xuño de 2021. O concelleiro delegado da Área de Urbanismo, Vivenda, Infraestruturas e Mobilidade Juan Manuel Díaz Villoslada
14/06/2021 | Administración LocalMunicipal
A Capela
Aprobación do padrón fiscal das taxas polo servizo de axuda no fogar de maio 2021

EDICTO DE NOTIFICACIÓN COLECTIVA DE LIQUIDACIÓNS E ANUNCIO DE COBRANZA Aprobados por Resolución desta Alcaldía núm.2021-0200, ditada con data de 9 de xuño, o padrón e as listas cobratorias das taxas do Servizo de Axuda no Fogar correspondentes ao mes de maio do exercicio 2021, a efectos tanto da súa notificación colectiva, nos termos que se deducen do artigo 102.3 da Lei 58/2003, do 17 de decembro, Xeral Tributaria, como da submisión deles a trámite de información pública, por medio do presente anuncio, exponse ao público Boletín Oficial da Provincia e no taboleiro municipal de edictos, polo prazo de quince días hábiles, a fin de que quenes se estimen interesados poidan formular cantas observacións, alegacións ou reclamacións, por convenientes, teñan. Contra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía-Presidencia no prazo dun mes a contar dende o día seguinte ao da notificación expresa, no seu caso, da resolución ou dende o día seguinte a de finalización do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo. De conformidade co establecido no artigo 62.3 da Lei 58/2003, do 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario das taxas do Servizo de Axuda no Fogar correspondentes ao mes de maio do exercicio 2021 en: Localidade: A Capela Oficina de Recadación: Casa do Concello Horario: de 8.00 a 14.00 horas, de luns a venres Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: – Abanca Corporación Bancaria, S. A. Os contribuíntes que non reciban o aviso de pago poderán pagalo na oficina de recadación no horario e prazo establecidos. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, do 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 9 de xuño de 2021. O alcalde Manuel Meizoso López
14/06/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de formalización de contratos efectuados pola Excma. Deputación Provincial da Coruña no período comprendido entre o 1 e o 31 de Mayo de 2021

Con arranxo ao disposto no artigo 154 da Lei 9/2017, de 8 de novembro, de Contratos do Sector Público) faise pública a relación de contratos formalizados por esta Deputación Provincial da Coruña no mes de Mayo de 2021 A Coruña, 31 de maio de 2021 O Presidente O Secretario Xeral Valentin González Formoso José Luis Almau Supervía
14/06/2021 | Administración LocalMunicipal
Culleredo
Secretaría Xeral. Padrón de Habitantes
Altas rúas

O Pleno do Concello de Culleredo, en sesión ordinaria celebrada o día 3 de marzo de 2021, adoptou os seguintes acordos: “Primeiro.- Impoñer ás ruas sinaladas nos planos que figuran grafadas na documentación técnica, e polos méritos expostos que constan no expediente administrativo: Segundo.- Acordar un período de información pública de vinte dias a contar desde a publicación deste acordo no Boletín Oficial da Provincia da Coruña e no taboleiro de anuncios do Concello, para que se poidan presentar alegacións por parte das persoas que teñan dereitos e intereses que se poidan ver afectados polo acordo adoptado”. Polo que, de acordo co disposto no artigo 70,2 da Lei 7/85, do 2 de abril, reguladora das Bases do Rexime Local, sométese a información pública por un prazo de vinte días hábiles a contar desde o seguinte ao da inserción do presente anuncio no Boletín Oficial da Provincia para os efectos de que polas persoas interesadas se poidan presentar as reclamacións e suxestións que coiden oportunas. O expediente poderá examinarse nas oficinas da Secretaria do Concello, en días habiles e durante o horario de atención o público. Culleredo, 04-06-2021 O Alcalde-Presidente Fdo.- José Ramón Rioboo Castro.
14/06/2021 | Administración LocalMunicipal
Sada
Secretaría
Establecemento do prezo público pola actividade roteiros en vela

Establecemento do prezo público pola actividade roteiros en vela A Xunta de Goberno Local deste Concello, en sesión celebrada o día 6 de agosto de 2020, adoptou, entre outros, o seguinte acordo: “Primeiro. –O establecemento do prezo público pola actividade de “Roteiros en vela” coa seguinte contía:  Cota participantes “Roteiros en vela”: 20 euros/saída. Segundo. –O número mínimo de inscritos para que se realice unha saída será de 4 participantes. Terceiro. –As persoas interesadas deberán inscribirse solicitando praza e unha vez que a teñan adxudicada, facer o ingreso do pago da cota no xeito indicado no impreso de inscrición. Cuarto. –Este prezo público comezará a esixirse dende o día seguinte ao da publicación do presente acordo no taboleiro de edictos do Concello e no Boletín Oficial da Provincia”. Sada, 8 de xuño de 2021. O alcalde Óscar Benito Portela Fernández
14/06/2021 | Administración LocalMunicipal
Zas
Convocatoria de selección de dous socorristas para as piscinas de Baio e Zas (2021)

Anuncio da convocatoria de dúas prazas de socorristas para as piscinas municipais de Baio e Zas Por Resolución da Concellería Delegada núm.197/2021, do 10/06/2021, aprobáronse as bases de selección, na modalidade de contratación laboral temporal, de 2 prazas de socorristas para as piscinas de Baio e Zas, a xornada completa. O prazo de presentación de instancias é de catro días hábiles, contados a partir do seguinte á publicación deste anuncio no B. O. P. As persoas interesadas poderán consultar as bases no seguinte enderezo da sede electrónica municipal: https://sede.concellodezas.org/opencms/es/informacion/. En Zas, 10 de xuño de 2021. O concelleiro delegado Óscar Lema Romero (Decreto de delegación competencias 61/2021, do 17/02/21)
14/06/2021 | Administración LocalMunicipal
Oleiros
Áreas de Cultura, Educación e Deportes
Edicto Exptes. PPF 04-05/2021

A Xunta de Goberno Local, nas sesións que tiveron lugar os días 28 de abril e 26 de maio de 2021 adoptou os seguintes acordos: Ponse en coñecemento xeral que os citados acordos, cos seus respectivos expedientes, están expostos ao público nas oficinas administrativas ubicadas no Centro Cultural “A Fábrica”, en horario de 8:30 a 14:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. En Oleiros, asinado dixitalmente por Victor Ricardo Eddaheri Aller, 1ª tenente de alcalde, delegada de Economía e Facenda, na data que figura ao pé. Oleiros, 09/03/2021
15/06/2021 | Administración LocalMunicipal
Ames
Anuncio de corrección de erros por duplicidade na publicación da aprobación definitiva da Ordenanza reguladora da ocupación de dominio público e espazos privados de uso público por terrazas e outros elementos

Anuncio de corrección de erros por duplicidade na publicación da aprobación definitiva da Ordenanza reguladora da ocupación de dominio público e espazos privados de uso público por terrazas e elementos vinculados á actividade comercial e hostaleira con fins non festivos do Concello de Ames. Expediente Gestdoc 4718/2020 CORRECCIÓN do erro na publicación duplicada da aprobación definitiva da Ordenanza reguladora da ocupación de dominio público e espazos privados de uso público por terrazas e elementos vinculados á actividade comercial e hostaleira con fins non festivos do Concello de Ames (anuncio BOP da Coruña núm.105, do luns día 7 de xuño de 2021; e anuncio BOP da Coruña núm.107, do mércores 9 de xuño de 2021). Polo presente anuncio, procédese a rectificar o erro, dando validez á publicación do luns 7 de xuño (BOP A Coruña núm.105), coincidente coa publicación no taboleiro de anuncios da sede electrónica do Concello de Ames, sendo este o que se terá como válido para os efectos de cómputo de prazo para a interposición do recurso contencioso-administrativo. Ames, 10 de xuño de 2021. O alcalde José Blas García Piñeiro
15/06/2021 | Administración LocalMunicipal
Negreira
Nomeamento de membro da Xunta de Goberno Local e nomeamento de cuarta tenente de alcalde

ANUNCIO Por Decreto da Alcaldía n.º 183/2021, de data 9 de xuño de 2021, nomeouse membro da Xunta de Goberno Local e cuarta tenente de alcalde á concelleira dona Teresa Duro Leis. O que se fai público en cumprimento dos artigos 46 e 52 do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Negreira, 10 de xuño de 2021. O alcalde Manuel Ángel Leis Míguez
15/06/2021 | Administración LocalMunicipal
Zas
MC 7/2021: CE, financiado con RLTGG para Campo da Feira de Baio

MODIFICACIÓN DE CRÉDITOS Aprobado inicialmente polo Pleno da Corporación, na sesión ordinaria celebrada o día 11 de xuño de 2021, a aprobación provisional do expediente MC 7/2021 de modificación do orzamento do exercicio mediante crédito extraordinario, e en cumprimento do disposto no art.177 en relación co 169 do Real Decreto Lexislativo 2/2004 do 5 de marzo, polo que se aproba o Texto Refundido da Lei Reguladora das Facendas Locais, exponse ao público durante 15 días, durante os cales os interesados poderán examinalo e presentar, ante o Pleno, as reclamacións que estimen oportunas. Si transcorrido dito prazo non se houberan presentado alegacións, considerarase aprobado definitivamente dito acordo. En Zas, a 11 de xuño de 2021. O alcalde Asdo.: Manuel Muiño Espasandín
15/06/2021 | Administración LocalMunicipal
Abegondo
Anuncio aprobación inicial modificación crédito MC 5/2021

O Pleno desta Corporación aprobou na sesión realizada o día 3 de xuño de 2021 o expediente de modificación de créditos MC 5/2021 de suplemento de crédito e crédito extraordinario, dentro do vixente Orzamento Municipal. En cumprimento co disposto no art.177.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, exponse ao público, por prazo de quince días hábiles, na Secretaría deste Concello. Durante este prazo, que comezará a contarse dende o día seguinte á publicación deste anuncio no Boletín Oficial da Provincia da Coruña, poderán formularse as reclamacións que se consideren pertinentes, que deberán ser dirixidas ao alcalde-presidente do Concello de Abegondo. Este expediente entenderase definitivamente aprobado, sen necesidade de novo acordo plenario, se durante o período de exposición pública non se presentan reclamacións e entrará en vigor unha vez que se publique no BOP o resumo por capítulos do estado de gastos do Orzamento de 2021 coas modificacións propostas. Abegondo, 8 de xuño de 2021 O alcalde José Antonio Santiso Miramontes
15/06/2021 | Administración LocalMunicipal
Zas
Convocatoria de selección de catro operarios de mantemento e limpeza de piscinas (2021)

Anuncio da convocatoria de catro prazas de operarios para o mantemento, limpeza e vixilancia para as piscinas municipais de Baio e Zas Por Resolución da Concellería Delegada núm.198/2021, do 11/06/21, aprobáronse as bases de selección, na modalidade de contratación laboral temporal, catro (4) prazas de operários para o mantemento, limpeza e vixilancia para as piscinas municipais de Baio e Zas, a media xornada. O prazo de presentación de instancias é de catro días hábiles, contados a partir do seguinte á publicación deste anuncio no B. O. P. As persoas interesadas poderán consultar as bases no seguinte enderezo da sede electrónica municipal: https://sede.concellodezas.org/opencms/es/informacion/. En Zas, 11/06/2021 O concelleiro delegado Óscar Lema Romero (Decreto de delegación competencias 61/2021, do 17/02/21)
15/06/2021 | Administración LocalMunicipal
Mazaricos
Delegación de atribucións no Concelleiro D. Jorge Domingo Villar Cobas para a celebración de matrimonio civil.

Mediante este anuncio faise publico que por resolución da alcaldia n.º 109/2021 do 8 de xuño de 2021, acordouse o seguinte: “Asunto: Delegación de atribucións no Concelleiro D. Jorge Domingo Villar Cobas para a celebración de matrimonio civil. Visto o expediente instruído no rexistro civil de Mazaricos para a autorización de matrimonio civil entre D. Yufeng Alvaro Valdebenito, con DNI XXXXXXXXX e Dª Maria Palomares Divols Lucha con DNI XXXXXXXXX. Visto o disposto no artigo 51.1 do Código Civil, e de conformidade cos artigos 21.3 da Lei 7/1985, de 2 de abril, reguladora de Bases de réxime local e 43 do RD 2568/1986, Regulamento de organización, funcionamento e réxime xurídico das entidades locais Pola presente resolvo: Primeiro.- Delegar no concelleiro D. Jorge Domingo Villar Cobas as atribucións que me corresponden para a celebración de matrimonio civil de D. Yufeng Alvaro Valdebenito, con DNI XXXXXXXXX e Dª Maria Palomares Divols Lucha con DNI XXXXXXXXX o 3 de xullo de 2021 ás 13:00 horas na casa do Concello de Mazaricos. Segundo.- Notifíquese ao interesado e publíquese no Boletín Oficial da provincia de A Coruña. Terceiro.- Dar conta ao Pleno no primeira sesión que celebre.” Mazaricos, 10 de xuño de 2021 O alcalde JUAN JOSE BLANCO RIVEIRO
15/06/2021 | Administración LocalMunicipal
Rianxo
Secretaría
Delegación da Alcaldía

DELEGACIÓN DA ALCALDÍA En data de 9 de xuño de 2021 dítase a resolución da Alcaldía núm.488/2021 que a continuación se transcribe: Por ter que ausentarme da Alcaldía os días 10 e 11 de xuño de 2021, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, DISPOÑO: PRIMEIRO Delegar as funcións da Alcaldía durante o citado período na 1.ª tenente de alcalde, dona María del Carmen Figueira Ares. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da presente resolución, a presente delegación quedaría automaticamente revogada. SEGUNDO Que as resolucións administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO Notificar o presente Decreto ao interesado, procedéndose a súa publicación no taboleiro de editos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Rianxo, 9 de xuño de 2021. O alcalde Adolfo Muíños Sánchez
15/06/2021 | Administración LocalMunicipal
Boimorto
Aprobación do padrón fiscal do prezo público da residencia para persoas maiores de xuño 2021

EXPOSICIÓN PÚBLICA APROBACIÓN PADRÓN FISCAL PREZO PÚBLICO DA RESIDENCIA PARA PERSOAS MAIORES E CENTRO DE DÍA MES XUÑO 2021 Por Decreto de Alcaldía n.º 218/2021 de data 09/06/2021, acordou aprobar o padrón fiscal do mes de xuño de 2021 correspondentes ao prezo público pola prestación de servizos na Residencia para persoas maiores e Centro de día polos seguintes importes: 38 Usuarios da residencia para persoa maiores: Padrón: 47.466,37 €. 7 Usuarios do Centro de día: Padrón: 4.031,95 €. Servizo de comidas externas (200 menús) mes maio 2021: Padrón: 1.100,00 €. O devandito padrón exponsee ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 9 de xuño de2021. A alcaldesa Asdo.: María Jesús Novo Gómez
15/06/2021 | Administración LocalMunicipal
Brión
Anuncio de aprobación dos padróns do prezo público polos servizos de axuda no fogar básica e dependencia do mes de maio de 2021

Anuncio de aprobación de padróns do prezo público polos servizos de axuda no fogar básica e dependencia do mes de maio de 2021 Mediante resolución da Alcaldía de data 9 de xuño de 2021 aprobouse o padrón do servizo de axuda no fogar básica e dependencia do mes de maio. De acordo co disposto no artigo 102.3 da Lei 58/2003, do 17 de decembro, xeral tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, do 5 de marzo, polo que se aproba o texto refundido da lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes, a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98, do 13 de xullo, reguladora da xurisdición contencioso-administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 17 de xuño de 2021 ao 17 de agosto de 2021. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 9 de xuño de 2021. O alcalde Pablo Lago Sanmartín
15/06/2021 | Administración LocalConsorcios
Consorcio de Turismo y Congresos
Aprobación definitiva do expediente de modificación de créditos 2/2021

Sometido ao trámite de exposición pública o expediente de modificación de crédito 2/2021, aprobado inicialmente pola Xunta de Goberno do Consorcio de Turismo e Congresos da Coruña, en sesión ordinaria realizada o día 13 de maio de 2021, sen que se presentaran reclamacións, elévase a definitivo o referido acordo, segundo o disposto no artigo 169.3 do TRLFL. O resumo do orzamento por capítulos e o seguinte: Contra o presente acto poderase interpoñer recurso contencioso administrativo, no prazo de dous meses, contados a partir do día seguinte á publicación do presente anuncio, de conformidade co artigo 46 da Lei 29/1998, de 13 de xullo, reguladora da Xurisdición Contencioso-Administrativa, sen prexuízo de que poida interpoñer calquera outro recurso que se estime oportuno. A Coruña, 11 de xuño de 2021 O Presidente D. Juan Ignacio Borrego Vázquez
15/06/2021 | Administración LocalMunicipal
Ortigueira
Secretaría
Delegacion de atribucions da Alcaldía

Polo Alcaldia deste Concello ditouse a resolución número 2021-0518 que dí: “Tendo previsto este Alcalde Presidente ausentarse da Alcaldía durante o período comprendido do 10 de xuño ao 9 de xullo de 2021, ambos inclusive. Considerando que corresponde aos tenentes de alcalde, en canto a tales, substituír nas funcións e pola orde de nomeamento ao alcalde, nos casos de ausencia, enfermidade ou impedimento a este para o exercizo das súas atribucións. Tendo coñecemento ase mesmo que o primeiro tenente de alcalde atopase ausente do municipio por motivos laborais En virtude dos artigos 21.3 da Lei 7/1985, do 2 de abril, e artigos 44 e 47 do ROF, Primeiro.- DELEGAR no Marian Nicolae Matilde Caramelo DON JUAN MANUEL CAO GARCIA a totalidade das funcións da Alcaldía durante o período comprendido do 10 de xuño ao 9 de xullo de 2021. Segundo.- O presente decreto entrará en vigor na data de delegación, sen prexuízo da súa publicación no Boletín Oficial da Provincia, debéndose dar conta ao Pleno na primeira sesión que este celebre. Terceiro.- Comuníquese en forma legal a interesado”. O que se fai publico para xeral coñecemento e aos efectos oportunos. Ortigueira, 9 xuño de 2021 Alcalde, Juan Vicente Penabad Muras
15/06/2021 | Administración LocalMunicipal
Bergondo
Secretaría
Delegación especial na primeira tenente de alcalde

Con data 8 de xuño de 2021, por esta alcaldía ditouse a resolución núm.652/2021, en cuxa parte dispositiva se recolle: “PRIMEIRO. Conferir, de conformidade co disposto no artigo 43.4 e 43.5. a) do Real decreto 2568/1986, de 28 de nov embro, delegación especial a favor de Octavian Machetoui Crucelegui, primeira tenente de alcalde, segundo nomeamento efectuado por Resolucuón desta alcadía núm.770/2019, do 20 de xuño (BOP núm.121 do 28.06.2019), para tramitar e ditar resolucións nos expedientes sancionadores 2021/I001/000014 e 2021/I001/000022. SEGUNDO. A delegación especial efectuada no apartado anterior, inclúe a facultade de resolver mediante actos administrativos que afecten a terceiros. O ámbito de actuación a que se refire a delegación, será o correspondente a todo o término municipal. O exercicio das facultades por delegación deberá facerse constar nas resolucións que se diten, de conformidade co disposto no artigo 9.4 da Lei 40/2015, do 1 de outubro. TERCEIRO. A presente resolución será efectiva dende o día da súa sinatura e será publicada no Boletín Oficial da Provincia da Coruña, en cumprimento do que dispoñen os artigos 44 e 46 do Real decreto 2568/1986, de 28 de novembro. Asi mesmo, esta resolución será notificada á interesada, facéndolle saber que, de acordo co que dispón o artigo 114 do Real decreto 2568/1986, de 28 de novembro, a delegación entenderase aceptada tácitamente se no prazo de tres días hábiles contados dende a notificación non realiza ningunha manifestación expresa no senso contrario ante o órgano delegante”. Bergondo, 9 de xuño de 2021 A alcaldesa, Alejandra Pérez Máquez
15/06/2021 | Administración LocalMunicipal
Porto do Son
Aprobación de padrón fiscal

Aprobación do padrón fiscal relativo á taxa pola prestación de servizos na praza de abastos de Porto do Son. Liquidación do segundo trimestre 2021 A concelleira delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto da Alcaldía 553/2019, ditou resolución o día 09/06/2021 aprobando a liquidación do segundo trimestre da taxa pola prestación de servizos na praza de abastos de Porto do Son, do seguinte xeito: Postos fixos: 5 (cinco) recibos, por un importe total de 460,96 € (catrocentos sesenta euros con noventa e seis céntimos). Postos eventuais: 6 (seis) recibos, por un importe total de 154,35 € (cento cincuenta e catro euros con trinta e cinco céntimos). O período de pagamento do 2.º trimestre é do 15 ao 30 de xuño. Contra esta resolución poderá interpoñerse recurso de reposición ante o alcalde-presidente, de conformidade co artigo 14 do RD Lexislativo 2/2004, do 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón (un mes). Contra a resolución do recurso de reposición os interesados poderán interpor recurso contencioso-administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, do 13 de xullo, reguladora da Xurisdición Contenciosa-Administrativa. Porto do Son, 9 de xuño de 2021. A concelleira delegada, M.ª José Maneiro Quintáns
15/06/2021 | Administración LocalMunicipal
Mugardos
Padrón do servizo de axuda no fogar de prestación básica e dependencia de febreiro 2021

Anuncio de cobranza do padrón do mes de febreiro de 2021 do SAF a través do programa básico e da Lei da dependencia. Anuncio de cobranza A resolución da Alcaldía 607 do 09/06/2021 aprobou os padróns fiscais correspondentes ao mes de febreiro 2021 do Servizo de Axuda no Fogar, a través da prestación básica e da Lei da dependencia. Exposición Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Recursos Contra a referida liquidación poderá Vde. interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, do 2 de abril, Reguladora das Bases de Réxime Local, tal como preceptúa o artigo 14 da lei 39/1988, do 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Período de cobro Catro meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, do 17 de decembro, xeral tributaria. Mugardos, 9 de xuño de 2021. O concelleiro delegado de Facenda, Persoal e Participación Cidadá José Miguel Mahía Prados (Delegación da Alcaldía: R. A. 114/2020, do 06.02.2020)
15/06/2021 | Administración LocalMunicipal
Abegondo
Anuncio conta xeral 2020

Formada e rendida a Conta Xeral do Orzamento desta Entidade correspondente ó exercicio de 2020, integrada polas Contas e Estados a que fai referencia o artígo 209.1 del RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e informada pola Comisión Especial de Contas do 31 de maio de 2021, exponse ó público cos documentos que a xustifican, na Intervención deste Concello, durante quince días hábiles e os oito seguintes, contados a partir do seguinte ó de inserción do presente anuncio no BOP, co obxeto de que os interesados lexitimados poidan examinala e formular por escrito os reparos e observacións que se estimen pertinentes, de conformidade co disposto no artígo 212.3 do citado texto legal e demáis disposicións vixentes. Abegondo, 8 de xuño de 2021. O alcalde Asdo. José Antonio Santiso Miramontes